
ОБЩИНА        ТУТРАКАН

З А П О В Е Д
№ РД-04-68/12.01.2026 г.
гр. Тутракан

На основание чл. 44, ал. 2 от ЗМСМА, във връзка с чл. 113, ал.1 от ЗСУ и чл.4, ал.2 от Правила за осъществяване от Община Тутракан  на  контрол и мониторинг на качеството и ефективността на социалните услуги, които се финансират със средства от държавния бюджет, и във връзка с регулярното наблюдение на качеството и ефективността на предоставяните на територията на община Тутракан социални услуги
Н А Р Е Ж Д А М:
I. Утвърждавам План-график за контрол за 2026 г., съгласно Приложение № 1, неразделна част от настоящата заповед. 
II. План-графикът има индикативен характер и не включва проверки по сигнали, жалби или по разпореждане на компетентни органи.
III. Контролът по утвърдения план-график включва:  
· документални проверки за съответствието на предоставяните на територията на община Тутракан социални услуги с приложимите за тях стандарти за качество;
· финансов контрол върху разходването на средствата, включително съответствие с утвърдения бюджет;
· проверка на първични счетоводни документи и отчетни данни;
· текущ мониторинг на дейностите и показателите за изпълнение;
· проверки на място. 
IV. Конкретните действия по плана се извършват след издаване на отделна заповед, с която се определят :
· социалната услуга, обект на проверка;
· обхват и срок за извършване на проверката;
· проверяващите лица/комисия.
V. Възлагам изпълнението на настоящата заповед на Дирекция „Социални дейности, здравеопазване и интеграция“ и Дирекция „Финанси, счетоводство и бюджет“ в Община Тутракан.
VI. [bookmark: _GoBack]Заповедта да се доведе до знанието на всички служители, ангажирани с контрола на социалните услуги, за сведение и да се публикува на сайта на Община Тутракан. 

